CELEX: 62019CA0762
Language: fi
Date: 2021-06-03 00:00:00
Title: Asia C-762/19: Unionin tuomioistuimen tuomio (viides jaosto) 3.6.2021 (ennakkoratkaisupyyntö, jonka on esittänyt Rīgas apgabaltiesas Civillietu tiesas kolēģija – Latvia) – ”CV-Online Latvia” SIA v. ”Melons” SIA (Ennakkoratkaisupyyntö – Tietokantojen oikeudellinen suoja – Direktiivi 96/9/EY – 7 artikla – Tietokantojen valmistajien sui generis -oikeus – Kolmansille osapuolille asetettu kielto kopioida tai käyttää uudelleen tietokannan koko sisältöä tai sen olennaista osaa ilman tietokannan valmistajan lupaa – Internetsivustolla vapaasti käytettävissä oleva tietokanta – Työpaikkailmoitusten hakuun erikoistunut metahakukone – Tietokannan sisällön kopiointi ja/tai uudelleenkäyttö – Tietokannan sisällön keräämiseen, varmistamiseen tai esittämiseen tehdylle huomattavalle investoinnille aiheutuva vahinko)

19.7.2021   
            
            
               FI
            
            
               Euroopan unionin virallinen lehti
            
            
               C 289/8
            
         
      Unionin tuomioistuimen tuomio (viides jaosto) 3.6.2021 (ennakkoratkaisupyyntö, jonka on esittänyt Rīgas apgabaltiesas Civillietu tiesas kolēģija – Latvia) – ”CV-Online Latvia” SIA v. ”Melons” SIA
      (Asia C-762/19) (1)
      
      (Ennakkoratkaisupyyntö - Tietokantojen oikeudellinen suoja - Direktiivi 96/9/EY - 7 artikla - Tietokantojen valmistajien sui generis -oikeus - Kolmansille osapuolille asetettu kielto kopioida tai käyttää uudelleen tietokannan koko sisältöä tai sen olennaista osaa ilman tietokannan valmistajan lupaa - Internetsivustolla vapaasti käytettävissä oleva tietokanta - Työpaikkailmoitusten hakuun erikoistunut metahakukone - Tietokannan sisällön kopiointi ja/tai uudelleenkäyttö - Tietokannan sisällön keräämiseen, varmistamiseen tai esittämiseen tehdylle huomattavalle investoinnille aiheutuva vahinko)
      (2021/C 289/10)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Rīgas apgabaltiesas Civillietu tiesas kolēģija
      
         Pääasian asianosaiset
      
      
         Valittaja:”CV-Online Latvia” SIA
      
         Vastapuoli:”Melons” SIA
      
         Tuomiolauselma
      
      Tietokantojen oikeudellisesta suojasta 11.3.1996 annetun Euroopan parlamentin ja neuvoston direktiivin 96/9/EY 7 artiklan 1 ja 2 kohtaa on tulkittava siten, että tietokantojen sisällön keräämiseen erikoistunut internetin hakukone, joka toisintaa ja indeksoi internetissä vapaasti käytettävissä olevan tietokannan koko sisällön tai sen olennaisen osan ja tarjoaa sitten käyttäjilleen mahdollisuuden tehdä hakuja kyseiseen tietokantaan omalla internetsivullaan sen sisällön kannalta relevantein kriteerein, kopioi mainitun tietokannan sisältöä ja käyttää sitä uudelleen mainituissa säännöksissä tarkoitetulla tavalla ja tällaisen tietokannan valmistaja voi kieltää tällaisen kopioinnin ja uudelleenkäytön, mikäli nämä toimet aiheuttavat vahinkoa sen tietokannan sisällön keräämiseen, varmistamiseen tai esittämiseen tehdylle investoinnille eli ne ovat riski mahdollisuuksille kuolettaa kyseinen investointi asianomaisen tietokannan tavanmukaisella käytöllä, mikä on ennakkoratkaisua pyytäneen tuomioistuimen asiana selvittää.
      
         (1)  EUVL C 423, 16.12.2019.